Acuzații: Prăjitură cu antigel găsită pe marginea drumului. Un bărbat a sesizat Poliția, după ce i-au fost otrăviți 3 câini și 3 pisici
Descoperire șocantă într-o zonă turistică din județul Sibiu. Un bărbat din Porumbacu de Sus a găsit, într-un sac aruncat pe marginea drumului, ceea ce pare a fi o prăjitură îmbibată în antigel, cel mai probabil pentru a omorî urșii din zonă, spune acesta. El susține că vineri i-ar fi murit otrăviți 3 câini și 3 pisici, după ce, în ultimele zile, animalele păreau bolnave. Polițiștii ajunși la caz au deschis un dosar penal pentru ucidere cu intenție a animalelor fără drept. Zona, spun localnicii, este una frecventată de urși.